  Руслан Нуриахметов Майя Бывальцева 19-тӥ толшорлы Удмуртиын коронавирус инфекциен черлан 245 выль учыръёсты пусйизы. Висьыны усемъёс пӧлын 39 пиналъёс но 65 арессэс ортчем 35 арлыдоос. Со сярысь элькунысь оперативной штаб ивортӥз. Диагноззы Ижкарын 125 улӥсьёслэн зэмаз, Глазкарын – 22, Алнаш ёросын – 16, Можгаын – 13, Дэри ёросын – 11, Сарапулын – укмыс, Эгра ёросын – куать, Воткаын, Грак, Можга, Сарапул ёросъёсын – быдэн вить, Пичи Пурга, Яр ёросъёсын – быдэн ньыль, Сьӧлта ёросын – куинь, Камбарка, Красногорск, Юкаменск, Якшур-Бӧдья ёросъёсын – быдэн кык, Вавож, Вотка, Глаз, Ува ёросъёсын – быдэн одӥг муртлэн. 337 адями йӧназ. Вить мурт кулӥз. Воргоронлы 68 арес вал, кышномуртъёслы – 31, 74, 77, 79 арес 19-тӥ толшорлы Удмуртиын коронавирусэн черлан 80 сюрс 876 учыръёс лабораториосын зэматэмын. 71 сюрс 717 адями йӧназ, 3 сюрс 467 мурт улонысь кошкиз. Та дыре 118 висисьёслэн тазалыксы секыт лыдъяське. Берло нунал ӵоже коронавируслы 4 сюрс 106 эскеронъёс ортчытӥзы. Коронавируслэсь прививка 677 сюрс 461 адями пуктӥз, со пӧлысь 530 сюрс 110 мурт кык компонентэн. «Спутник Лайт» вакцинаез 116 сюрс 711 адямилы пуктӥзы. Тегъёс: Тазалык висён коронавирус Ижкар Удмуртия  